ধেয়ে আসছে ঝড়-বৃষ্টি!

কলকাতা: সম্ভবনার কথা আগেই জানিয়েছিল হাওয়া অফিস। এবার তা ছকে ছকে মিলল বৃহস্পতিবার দুপুরে। তীব্র দাবদাহে নাজেহাল শহরের স্বস্তির বৃষ্টি (Kolkata Rain Update) । বেলা বাড়তেই মুখভার আকাশের। কোথাও হালকা, কোথাও মাঝারি বৃষ্টি সম্ভবনা কলকাতায় (Weather Upate Kolkata)।

শুধু কলকাতা নয়। বৃহস্পতিবার হাওয়া অফিস জানাল, আগামী কয়েকঘণ্টার কোন কোন জেলায় ঘনিয়ে আসছে দুর্যোগ। বৃহস্পতিবার দুপুরে আবহাওয়া দফতর জানিয়েছে, আগামী কয়েকঘণ্টায় দুই পরগনায় হালকা থেকে মাঝারি বৃষ্টি ও সঙ্গে ৩০ থেকে ৪০ কিলোমিটার বেগে দমকা হাওয়া বইবার সম্ভবনার কথা জানিয়েছে। একই সঙ্গে জানা গিয়েছে, আগামী কয়েকঘণ্টার মধ্যে ঝেঁপে বৃষ্টি নামবে পূর্ব বর্ধমানে। সঙ্গে ৪০-৫০ কিলোমিটার বেগে বইবে হাওয়া।

আরও পড়ুন: সোনার দামে নতুন রেকর্ড

শুধু বৃহস্পতিবার নয়। একটানা সাতদিন চলবে ঝেঁপে বৃষ্টি। সঙ্গে বজ্রপাত সহ বৃষ্টিপাতের আশঙ্কা। কালবৈশাখীর দাপটে তোলপাড় হবে গোটা বাংলা। টানা চারদিন রাজ্যের একাধিক জায়গায় রয়েছে বৃষ্টির সতর্কতা। নববর্ষে, উৎসবের আবহেও দুর্যোগ থেকে রেহাই মিলবে না

শুক্রবার দুই বর্ধমান, বীরভূম, মুর্শিদাবাদ, নদীয়া, পুরুলিয়া, বাঁকুড়া, মালদা, দুই দিনাজপুরে ঝড়-বৃষ্টি, বজ্রপাতের সম্ভাবনা। শনিবার দুই বর্ধমান, বীরভূম, মুর্শিদাবাদ, নদীয়া, পুরুলিয়া, বাঁকুড়া, ঝাড়গ্রাম, পশ্চিম মেদিনীপুরে বৃষ্টি সম্ভাবনা, সঙ্গে বইতে পারে ঝোড়ো হাওয়া।